شەفەق نیوز/ ئەفسانەگەی پەرشەلۆنە، شافی هیرناندێز ئیسپانی، و راهێنەر یانەی سەد قەتەری، تووشهاتنی وە ڤایڕۆس کۆرۆنا راگەیان.
چافی لە ماڵپەڕەگەی خوەی لە ئەنیستگڕام ئمڕوو نووساد: نێەتوێنم وەگەرد تیمەگەم بووم لە مەوقەی هاتنەوەی ئەرا پێشبڕکیە فەرمیەگە، وەلی دێڤید پارتس پۆستەگەم گرێد.
وتیش: وەرجە چەن رووژیگ کەفتمە تاقیکردنەوەی ڤایڕۆس کۆرۆنا وەگورەی پڕۆتوکۆل پزشکی، و ئەنجامەگە هاتەو ک هەڵگر ڤایڕۆسەگە بویمە.
وتیش: من فرە خاسم، وئەوەسا لە کەرەنتین تەندروسی مینم تا سەربکەفم لەبان ڤایڕسەگە، و هەروەختا لایەنە پزشکیەگان مووڵەت هاتنەوە بیەنەپیم، تیەومەو ئەرا رۆتینە رووژانەگەم و وە دڵسوزییگ زیاتر لە هەر وەختیگ گوزەیشتە کارکەم.
هەمیش وت: سوپاس لە گشتی کەم ئەرا دابینکردن گشت وەسیلەیل ئاشکراکردن زوینە لە ڤایڕۆس کۆرۆنا، ک نوای بڵاوبوینیگ زیاتر لە تووشهاتنەگان گرێد، ولە وەخت نزیکیگ لە یارگایل تۆپانی دوینمەدان.
